Election Result 2019: चुनावी नतीजों के बाद बोले PM मोदी- जनता ने देवेंद्र फडणवीस और मनोहर लाल खट्टर पर फिर भरोसा जताया  
महाराष्ट्र और हरियाणा विधानसभा चुनावों पर पीएम मोदी ने किया ट्वीट
कहा- हरियाणा में उसी जोश और प्रतिबद्धता के साथ काम करते रहेंगे 
महाराष्ट्र में एनडीए को बहुमत के लिए जनता को दिया धन्यवाद
भाषण के दौरान पीएम मोदी ने कहा 2014 के पहले तक ये हमारी स्थिति थी, वैसी स्थिति में से जिस प्रकार से हमारी नई टीम को पांच साल वो भी सिर्फ दो का बहुमत था. इन सबके बावजूद पांच वर्ष काम करके फिर से आना हरियाणा के भाजपा को जितनी बधाई दें उतनी कम है. उन्होंने कहा कि भाजपा और शिवसेना ने मिलकर के 5 साल तक महाराष्ट्र में स्थिर शासन दिया और इस बार भी इस गठबंधन को महाराष्ट्र की जनता ने विजयी बनाया. पीएम मोदी ने कहा कि मैं हरियाणा और महाराष्ट्र के लोगों को विश्वास दिलाता हूं कि हम उनकी सेवा करने में कोई कसर नहीं छोड़ेंगे. 
वहीं इससे पहले प्रधानमंत्री नरेंद्र मोदी ट्विटर के जरिए भी नतीजों पर जनता का धन्यवाद दिया था. दो अलग-अलग ट्वीट्स में उन्होंने हरियाणा और महाराष्ट्र में बीजेपी और एनडीए के घटकों दलों के कार्यकर्ताओं का धन्यवाद दिया था. हरियाणा विधानसभा चुनावों को लेकर पीएम मोदी ने लिखा कि हमें आशीर्वाद देने के लिए मैं हरियाणा की जनता का धन्यवाद करता हूं, राज्य की तरक्की के लिए हम उसी जोश और प्रतिबद्धता के साथ काम करते रहेंगे.
I thank the people of Haryana for blessing us. We will continue to work with the same zeal and dedication for the state's progress. I laud the efforts of hardworking @BJP4Haryana Karyakartas who toiled extensively and went among the people to elaborate on our development agenda.
वहीं महाराष्ट्र के चुनावी नतीजों पर उन्होंने जनता का धन्यवाद दिया, पीएम मोदी ने लिखा कि महाराष्ट्र में एक बार फिर से जनता का समर्थन पाकर आभारी हूं, महाराष्ट्र के विकास के लिए हमारा काम जारी रहेगा, उन्होंने लिखा कि मैं बीजेपी, शिवसेना व अन्य एनडीए के साथी पार्टियों के कार्यकर्ताओं का धन्यवाद देता हूं, जिनकी मेहनत की वजह से यह जीत संभव हो सकी.
People of Maharashtra have blessed the NDA with immense affection. We are humbled to have got the people's support yet again. Our work towards Maharashtra's progress continues! I salute each and every Karyakarta of the BJP, Shiv Sena and our entire NDA family for their hardwork.
हरियाणा में दुष्यंत चौटाला की पार्टी जेजेपी 'किंगमेकर' बनती दिखाई दे रही है. खबर है कि कांग्रेस ने समर्थन के लिए जेजेपी से संपर्क किया है. सूत्रों के मुताबिक कांग्रेस ने जेजेपी को डिप्टी सीएम पद का ऑफर दिया है. जेजेपी के नेता दुष्यंत चौटाला का कहना है कि उनकी पार्टी नई सरकार बनाने में अहम भूमिका निभाने वाली है. उन्होंने कहा कि राज्य में अगर किसी पार्टी को बहुमत नहीं मिलता है तो उनकी पार्टी नई सरकार बनाने में एक अहम भूमिका निभाएगी. चौटाला ने कहा कि हम परिणाम आने के बाद ही तय करेंगे की हमें बीजेपी के साथ जाना है या कांग्रेस के साथ या फिर विपक्ष में बैठना है. हमारी पार्टी ने जाति और पार्टी लाइन से ऊपर उठकर काम किया है.